3. ΠΡΟΕΔΡΙΚΟΝ ΔΙΑΤΑΓΜΑ υπ’ αριθ. 333 της 27/29 Σεπτ. 1973 (ΦΕΚ Α΄ 257) Περί καθορισμού των επαγγελματικών δικαιωμάτων των αποφοίτων των Τμημάτων Τεχνολόγων Εκτυπώσεων της Σχολής Γραφικών Τεχνών του Κ.Α.Τ.Ε. Αθηνών. Έχοντες υπ’ όψει: 1.Το άρθρ. 39 του Ν.Δ. 652/1970 «περί Κέντρων Ανωτέρας Τεχνικής Εκπαιδεύσεως». 2.Την υπ’ αριθ. 631/1973 γνωμοδότησιν του Συμβουλίου της Επικρατείας, προτάσει των Ημετέρων Υπουργών παρά τω Πρωθυπουργώ επί του Προγραμματισμού και Κυβερνητικής Πολιτικής, Εθνικής Παιδείας και Θρησκευμάτων και Εθνικής Οικονομίας, απεφασίσαμεν και διατάσσομεν: Επαγγελματικά δικαιώματα Άρθρ.1.-Εις τους πτυχιούχους των Κέντρων Ανωτέρας Τεχνικής Εκπαιδεύσεως (Κ.Α.Τ.Ε) Τεχνολόγους Εκτυπώσεων παρέχονται τα υπό των επομένων άρθρων καθοριζόμενα, κατ’ ειδικότητα, επαγγελματικά δικαιώματα: Τεχνολόγοι Εκτυπώσεων Άρθρ.2.-1.Προσφορά τεχνικών υπηρεσιών δια την εγκατάστασιν πάσης φύσεως Τυπογραφικών μονάδων σχεδίων εκπονηθέντων υπό ειδικευμένων επιστημόνων πανεπιστημιακής στάθμης. 2.Παροχή βοηθητικής εργασίας υπό την καθοδήγησιν ειδικών επιστημόνων πανεπιστημιακής στάθμης, δια την εκπόνησιν σχεδίων δια την ίδρυσιν και λειτουργίαν πάσης φύσεως τυπογραφικών και εκτυπώσεων γραφικών εγκαταστάσεων. 3.Λειτουργία πάσης φύσεως Τυπογραφείων, Τυπωτικών Εγκαταστάσεων, Εγκαταστάσεων Φωτομηχανικής και Βιβλιοδεσίας βάσει κωδικοποιημένου κανονισμού. 4.Εποπτεία δια την συντήρησιν των ανωτέρω εγκαταστάσεων. Δικαίωμα διδασκαλίας Άρθρ.3.-Οι περί ων το άρθρ. 1 του παρόντος πτυχιούχοι των Κ.Α.Τ.Ε μετά πενταετίαν από της λήψεως του πτυχίου εκ της οικείας Σχολής, δύνανται να διδάσκουν, αναλόγως της ειδικότητός των, εις Μέσας Σχολάς και εις εργαστήρια των Κέντρων Ανωτέρας Τεχνικής Εκπαιδεύσεως. Εις τους Ημετέρους επί της Εθνικής Παιδείας και Θρησκευμάτων και Εθνικής Οικονομίας Υπουργού, ανατίθεμεν την δημοσίευσιν και εκτέλεσιν του παρόντος Πρ. Δ/τος. 